Mohd Yadzil Yaakub

**Mohd Yadzil bin Yaakub**, lebih dikenali sebagai **Dr. Mohd Yadzil Yaakub** (lahir 14 April 1974) merupakan seorang ahli politik dan doktor perubatan Malaysia daripada Parti Pribumi Bersatu Malaysia (BERSATU), sebuah parti komponen Perikatan Nasional (PN) yang telah berkhidmat sebagai Ketua Pembangkang Melaka sejak Disember 2022 dan Ahli Dewan Undangan Negeri Melaka (ADUN) bagi Bemban sejak November 2021. Beliau telah berkhidmat sebagai Pengerusi PN negeri Melaka sejak Januari 2022 dan Ketua Bahagian BERSATU Jasin sejak 2020. Beliau pernah menjadi Pengerusi BERSATU negeri Melaka dari Disember 2021 hingga Januari 2025 dan Timbalan Pengerusi BERSATU negeri Melaka dari 2021 hingga kenaikannya pada Disember 2021 serta Timbalan Pengerusi PN negeri Melaka dari 2021 hingga Januari 2022. Beliau juga merupakan Pengarah Pilihan Raya Pilihan raya negeri Melaka 2021 bagi PN. Beliau juga adalah salah seorang daripada hanya tiga ADUN Pembangkang dan PN di Melaka bersama ADUN Sungai Udang, Mohd Aleef Yusof dan ADUN Rembia, Muhammad Jailani Khamis.

## Kerjaya politik
Pada 17 November 2021, Yadzil, calon PN bagi kerusi negeri Bemban menyuarakan keyakinannya untuk memajukan dan mengembangkan Bemban. Pada 20 November 2021, Yadzil telah dipilih ke dalam Dewan Undangan Negeri Melaka, memenangi kerusi Bemban daripada Wong Fort Pin daripada gabungan pembangkang Pakatan Harapan (PH). Pada 14 Disember 2021, beliau telah dinamakan sebagai Pengerusi PN dan BERSATU negeri Melaka, menggantikan Mohd Rafiq Naizamohideen, bekas ahli EXCO dan bekas ADUN Paya Rumput yang tewas dalam usaha mempertahankan kerusinya pada pilihan raya negeri tersebut. Pada 17 Disember 2021, Yadzil menyatakan bahawa beliau menyerahkan keputusan mengenai kedudukan politik dirinya dan seorang lagi ADUN PN, ADUN Sungai Udang Mohd Aleef Yusof, kepada Pengerusi PN merangkap Presiden BERSATU Muhyiddin Yassin sama ada mereka akan berafiliasi dengan kerajaan atau pembangkang. Muhyiddin kemudiannya memutuskan bahawa mereka berdua kekal berafiliasi dengan pembangkang. Pada 27 Januari 2022, beliau dilantik sebagai Pengerusi PN negeri Melaka. Pada 12 Disember 2022, beliau selaku Pengerusi PN dan BERSATU negeri Melaka dijangka mengambil alih jawatan Ketua Pembangkang negeri Melaka daripada ADUN Bukit Katil, Adly Zahari dari PH selepas Ketua Menteri Sulaiman Md Ali mengesahkan bahawa PH telah menyertai kerajaan negeri sebagai rakan strategik dan pembangkang hanya tinggal dua ADUN PN iaitu Yadzil dan ADUN Sungai Udang, Mohd Aleef Yusof. Keadaan ini telah meningkatkan jumlah ADUN kerajaan negeri kepada 26 orang dan mengukuhkan sokongan majoriti yang diterajui kerajaan negeri pimpinan Sulaiman. Sehari kemudian pada 13 Disember 2022, beliau secara rasmi mengambil alih jawatan tersebut.

## Pertubuhan bukan kerajaan dan kerjaya lain
Yadzil telah menjadi penaung kepada Pertubuhan Gagasan Inovasi dan Ekonomi Melaka (GIEM) sejak 2020. Beliau juga merupakan pengerusi bersama Jawatankuasa Inovasi dan Pendigitalan SME Corp Malaysia serta ahli korporat SME Corp Malaysia sejak 2021. Beliau pernah menjadi setiausaha cawangan Melaka bagi Koperasi Pribumi Bersatu Malaysia Sdn. Bhd. pada 2019 dan pegawai perubatan di Hospital Melaka dari 2005 hingga 2009.

## Pilihan raya

## Anugerah
*  :
**  Pegawai Darjah Yang Mulia Pangkuan Negara (K.M.N.) (2021)
*  :
**  Penerima Bintang Cemerlang Melaka (B.C.M.) (2019)

## Rujukan